Държавен вестник, бр. 81, 2002 г., стр. 9

Б Р О Й  81
Д Ъ Р Ж А В Е Н   В Е С Т Н И К
С Т Р .  9
Раздел III
Изисквания към кабината
Чл. 113. (1) Кабината на платформения асан-
сьор има здрави стени, покрив и под.
(2) Допускат се кабини без покрив (плат-
форми), оградени само откъм страната на нап-
равляващите елементи с височина на стената
не по-малка от 1,7 m.
Чл. 114. Подът на кабината отговаря на изис-
кванията на чл. 44, ал. 3.
Чл. 115. Височината на кабината, в която се
допуска влизането на хора за извършване на
товарно-разтоварни операции, не може да е по-
малка от 2 m.
Чл. 116. (1) Движението на кабината се нап-
равлява по твърди стоманени направляващи
елементи, здраво закрепени към конструкция-
та на шахтата.
(2) Направляващите елементи се проектират
така, че да издържат натоварванията при екс-
плоатацията и натоварванията, предизвиквани
от задействането на захващащия механизъм.
Раздел IV
Изисквания към предпазните устройства
Чл. 117. (1) Платформените асансьори имат
следните предпазни устройства:
1. автоматични брави на шахтените врати;
2. захващащ механизъм на кабината;
3. ограничител на скоростта;
4. авариен клапан за скъсан тръбопровод—
при платформените асансьори с хидравлично
задвижване;
5. буфери или твърди опори;
6. крайни прекъсвачи за двете посоки на
движение;
7. прекъсвач за изключване на управление-
то от ролковото помещение;
8. прекъсвачи или бутони “СТОП” на товар-
ните площадки, в ролковото помещение и в
дъното на шахтата;
9. контакти за безопасност на шахтените вра-
ти и на люковете за обслужване, на автоматич-
ните брави на шахтените врати, на захващащия
механизъм, на ограничителя на скоростта, на
опъващото устройство на въжето на ограничи-
теля на скоростта и на изравнителното устройс-
тво на носещите въжета или носещите вериги.
(2) Допуска се да не се монтират контакти за
безопасност на захващащия механизъм на плат-
формени асансьори, задвижвани посредством
барабан и въжета, и на автоматичните брави на
шахтените врати.
(3) Допуска се да не се монтират захващащи
механизми на платформени асансьори, при
които е забранено влизането на хора в кабина-
та, и на платформени асансьори с хидравлично
задвижване с пряко задействане.
Чл. 118. Захващащият механизъм по чл. 117,
ал. 1, т. 2 отговаря на следните изисквания:
1. задейства се чрез ограничител на скорост-
та или чрез механизма, който следи опъването
на носещите въжета или носещите вериги;
2. задействането му чрез ограничителя на
скоростта се осъществява при скорост на движе-
ние на кабината, превишаваща номиналната
скорост с повече от 15%, но не повече от 40 %;
3. не задържа кабината при движението є
нагоре;
4. хващачите му могат да се освобождават
автоматично при движение на кабината в посо-
ка, обратна на захващането.
Чл. 119. Ограничителят на скоростта по
чл. 117, ал. 1, т. 3 задейства захващащия меха-
низъм при скоростта, посочена в чл. 118, т. 2, и
отговаря на изискванията на чл. 55 и 57.
Чл. 120. Стоманеното въже за задвижване
на ограничителя на скоростта на платформе-
ния асансьор отговаря на изискванията на чл. 56.
Чл. 121. Аварийният клапан по чл. 117, ал. 1,
т. 4 отговаря на изискванията на чл. 54.
Чл. 122. (1) Пътят на движение на кабината
надолу под най-долната товарна площадка се
ограничава от буфери или твърди опори.
(2) Изискването по ал. 1 не се отнася за плат-
формени асансьори, чийто път на движение на
кабината надолу е конструктивно ограничен.
Чл. 123. Автоматичните брави на шахте-
ните врати отговарят на изискванията на
чл. 60, 61 и 62.
Чл. 124. (1) На всяка товарна площадка на
платформения асансьор се монтира бутониера
за управление на асансьора с бутон “СТОП” или
друг прекъсвач за аварийно спиране на кабина-
та с две устойчиви положения на включване
или изключване.
(2) Допуска се да не се монтира бутон
“СТОП” на товарните площадки, когато зад-
вижването на платформения асансьор се управ-
лява чрез непрекъснато натискане на бутонния
прекъсвач за избраната посока на движение.
Чл. 125. Електрическите предпазни устройс-
тва на платформения асансьор отговарят на
изискванията на чл. 63 и 64.
Раздел V
Изисквания към електрообзавеждането и
устройствата за управление
Чл. 126. (1) В машинното и ролковото поме-
щение и в шахтата на платформения асансьор
се монтират електрически инсталации за пос-
тоянно осветление, а в кабината и машинното
помещение—и електрически контакти с напре-
жение до 250 V.
(2) Захранването с електроенергия на елек-
трическото осветление и на електрическите
контакти по ал. 1 е независимо от захранването
на повдигателния механизъм.
(3) Електрическото осветление в машинно-
то и ролковото помещение осигурява освете-
ност на техния под най-малко 50 lx.
Чл. 127. (1) Електрическите инсталации за
осветление на платформения асансьор имат
самостоятелни прекъсвачи.
(2) Прекъсвачът на осветлението в машин-
ното и ролковото помещение се монтира не-
посредствено до входа на помещението.